Guiana Republica Cooperativa de Guyana Co-operative Republic of Guyana Guiana, ufisalmente ła Repùblega Kooparativa de Guiana , el ze un paeze de l'Amèrika del Sud, ponesto inte ła kosta nord del latinamèrica, menbro de ła Unasur, CELAC e menbro asocà del Mercosur. La konfina verso nord col osèano Atlàntego, verso est co Surinam, verso òvest col Venesueła e Braziłe, e verso sud ko Braziłe. Dal 1831 al 1966 ła gea formà ła kołònia denomenada Guaiana Britànega. La sità pì popołada ła ze ła kapitałe del paeze, Jorjtaun. Prosimadamente trè kuarti de ła parte òvest del paeze łe ze reklamade dal Venesueła, spesìfegamente 159 542 km², raprezentando el 74,21% del so teritòrio, zona camada par sta motivasion kofà Guaiana Esekiba. El so altro visin, el Suriname, el reklama na parte del teritòrio orientałe verso sudest del paeze, konkretamente un teritòrio de 15 600 km² denomenà Rejon de Tigres, àrea ke ła raprezenta el 7,26% del paeze. Inte el 2017, el 31% de ła popołasion de ła Guiana ła vivea soto de ła soja de poaresa, ko manco de 5,50 dòlari par dì. La ga na superfisie de 214 970 km². Ła Guiana ła ze organizà in kuatro rejon aministrative e 27 konseji visinałi. Ogni rejon ła vien aministrada da un Konsejo Rejonałe Demokràtego , guidai da un cao o Presidente Par de pì ge ze na sèrie de konseji visinałi demokràtegi drento de ogni Rejon. Sti kuà i òpara a liveło lokałe, komunałe o munisipałe. Le rejon łe se sudivide inte un totałe de 65 konseji visinałi, pì sete munisipi e 39 àree no aministrae. La ga 697 181 abitanti. La xe stà kolonixà inte el korso del Siezento dai olandesi, ke i ga fondà tri diverse kolonie: Esekibo , Berbice , e Demerara . Inte el 1814 i ge el ga cedùa ai inglesi, ke inte el 1831 i ga unìo sti teritori inte un'unika kolonia, camà Guiana Britanika. La sciavitù la xe stà abolìa inte el 1834. Inte el 1966 i ga proklamà l'indipendensa dal Regno Unìo, e dopo el 23 febraro 1970 la Guiana la xe deventà na republika, senpre restando drento al Komonuelt.